Γιώργος Σεϊταρίδης

Ο Γιώργος Σεϊταρίδης (Πειραιάς, 19 Σεπτεμβρίου 1975) είναι Έλληνας ηθοποιός

 Βιογραφικό 
Γεννήθηκε το 1975 στον Πειραιά όπου και μεγάλωσε. Τελειώνοντας το σχολείο εγκαταστάθηκε στο Λονδίνο όπου ξεκίνησε τις σπουδές του ως μηχανολόγος-ναυπηγός. Λίγα χρόνια μετά αποφάσισε να εγκαταλείψει τις σπουδές του και να ασχοληθεί με την υποκριτική επιστρέφοντας στην Ελλάδα. Εκεί σπούδασε στην Ανώτατη  Σχολή Δραματικής Τέχνης Εθνικόυ Θεάτρου.

Έκανε την πρώτη του εμφάνιση στην τηλεόραση στη σατιρική σειρά Δέκα Μικροί Μήτσοι του Λάκη Λαζόπουλου το 2002.Ακολούθησαν διάφορες συμμετοχές στο θέατρο ενώ το 2005 έκανε το κινηματογραφικό του ντεμπούτο, με πρωταγωνιστικό ρόλο, στην κωμωδία του Νίκου Περάκη Λούφα και παραλλαγή: Σειρήνες στο Αιγαίο στο ρόλο του Χάμπου Παρλαβάτζα. το 2006 σειρά Το Κόκκινο Δωμάτιο  στο Επεισόδιο  Λίγο πιο Νωρίς Λίγο πιο Αργά "στον ρόλο του Ρομέο στο MEGA Έγινε ιδιαίτερα γνωστός στο ευρύ κοινό τη σεζόν 2006-2007 με το ρόλο του Νώντα Περιστερόπουλου στο δεύτερο κύκλο της κωμικής σειράς Singles στο Mega Channel. Εκεί συμπρωταγωνίστησε μαζί με τη Μαρία Σολωμού, τη Σάννυ Χατζηαργύρη, τον Άρη Σερβετάλη, τον Σωκράτη Πατσίκα και τον Γιώργο Χρυσοστόμου έχοντας παρουσία μόνο σε αυτόν τον κύκλο της σειράς. Τη περίοδο 2007-2008 πρωταγωνίστησε μαζί με τη Λίνα Σακκά στη ρομαντική κομεντί Γοργόνες στο Mega Channel υποδυόμενος ένα ψαρά τον Κωνσταντή που ερωτεύεται μία γοργόνα. Παράλληλα έκανε guest εμφανίσεις στις σειρές Μπαμπά μην τρέχεις και Safe Sex TV Stories. Ακολούθησε η κωμική σειρά 7 Ζωές στον ANT1. Το 2011 συνεργάστηκε και πάλι με τον Νίκο Περάκη στην κωμωδία Λούφα και παραλλαγή: Σειρήνες στη στεριά.Τη σεζόν 2008-2009 σειρά 7 Ζωές στον ρόλο του Γιάννης Περδίκης στο ANT1

Από το 2012 μέχρι το 2024 αποστασιοποιήθηκε από την υποκριτική και έζησε στο Κισσό Πηλίου όπου ασχολήθηκε με αγροτικές παραγωγές (όπως μελισσοκομία). Το 2025 γνωστοποίησε την επιστροφή του στην Αθήνα και στο επάγγελμα του ηθοποιού.

 Προσωπική ζωή 
Έχει κάνει δύο γάμους. Ο πρώτος διήρκησε από το 2005 μέχρι το 2008 και ήταν με την Τούρκισσα μοντέλο-ηθοποιό Τουχτσέ Καζάζ, με την οποία γνωρίστηκε στα γυρίσματα της ταινίας «Λούφα και παραλλαγή: Σειρήνες στο Αιγαίο». Ο δεύτερος τελέστηκε το 2017 με την Ελληνίδα ηθοποιό Όλγα Θανασσιά και διαρκεί μέχρι σήμερα.

 Παραπομπές 

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου